ไม่แปลกแต่เป็นเรื่องจริง
ฟันตัวใหญ่ สั่นไหวตัวเล็ก,ต้องบอกว่าไล่ๆมาเรียงๆกันเป็นขบวนแถว คือการทุจริตในอดีต แต่มาโผล่ในรัฐบาลชุดนี้ โดยเฉพาะในส่วนที่เกี่ยวข้องกับ 2 กระทรวงสำคัญคือ กระทรวงศึกษาธิการ กระทรวงการพัฒนาสังคมฯ,ที่ว่าสำคัญก็เพราะ กระทรวงที่เกี่ยวพันกับเด็ก และคนยากจน ซึ่งไม่ควรจะเกิดขึ้น เนื่องจากภารกิจคือการศึกษาและช่วยชีวิตคน,ไม่ต่างกับ พระ ซึ่งต้องเสียสละในฐานะผู้ให้,นับประสาอะไรล่ะครับวงการสงฆ์บ้านเราก็ใช่ย่อย คดีเงินทอนวัด ก็ฉาวโฉ่ไปทั่วประเทศพัวพันไปถึงพระชั้นผู้ใหญ่หลายรูปเสียด้วย,พูดง่ายๆไม่เว้นแม้แต่ หมู่สงฆ์ ไหนก็ตาม,การทุจริตที่กำลังมีการสอบสวนไล่เบี้ยกันอยู่ในขณะนี้ ไม่ว่าจะเป็นการโกงเงินสงเคราะห์คนไร้ที่พึ่ง กระทรวงการพัฒนาสังคมและความมั่นคงของมนุษย์ เริ่มที่ขอนแก่นบานปลายกลายเป็นหลายจังหวัดทั่วประเทศ,การโกงเงินกองทุนเสมาฯของกระทรวงศึกษาธิการ โกงเงินรายหัวนักเรียนในโรงเรียนเอกชนในภาคใช้ 700 กว่าล้าน และการโกงเงินรายหัวนักเรียนผีที่กาญจนบุรี,พูดง่ายๆว่า หากินกับเด็ก เหตุเกิดมาตั้งแต่ปี 2546-2548,ล่วงเลยมาก็หลายปี แต่เพิ่งมาโผล่ในรัฐบาลชุดปัจจุบัน แม้จะไม่เกี่ยวกับรัฐบาลชุดนี้ แต่ผลการปราบปรามและจัดการกับเจ้าหน้าที่ประพฤติมิชอบ ก็เป็นเครื่องบ่งบอกถึงความสามารถในการเอาจริงเอาจัง,ที่ว่าอย่างนี้ก็มีเหตุให้ชวนสงสัยว่า มันเกิดอะไรขึ้นถึงเป็นอย่างนั้นไปได้ ก็คือการโกงเงินสงเคราะห์คนไร้ที่พึ่งที่ขอนแก่นเหตุที่บานปลายขึ้นมาก็เพราะมีนักศึกษาตัวเล็กๆคนหนึ่งนำเรื่องนี้มาเปิดโปง จนนำไปสู่เบาะแสการทุจริตอย่างมโหฬาร,จากปลาตัวเล็กๆไล่ไปถึงปลาตัวใหญ่ระดับปลัดกระทรวง และรองปลัดกระทรวง ซึ่งถูกไล่ออกจากราชการไปแล้ว,ว่าไปแล้วจับตัวใหญ่ขนาดนี้ได้ ก็น่าจะไล่ไปได้ทั้งขบวนการ,กลับไม่เป็นไปเช่นนั้นมันเพราะอะไร?,หลังจากมีการสอบสวนว่าใครระดับไหนพัวพันกับการทุจริตครั้งนี้และรู้ชื่อ รู้ตำแหน่งไปหมดแล้ว,เริ่มจากการย้าย 3 เจ้าหน้าที่ระดับผู้อำนวยการของศูนย์ฯขอนแก่น และสั่งสอบวินัยร้ายแรง-ไม่ร้ายแรงที่ชวนให้สงสัยยิ่งนัก,ทุจริตขนาดนี้ปรากฏว่าตัวใหญ่ระดับผู้อำนวยการหรือว่าไปแล้วก็คือตัวการทุจริตจากศูนย์แห่งนี้มีความผิดถูกลงโทษแค่ผิดวินัยไม่ร้ายแรง,การย้ายเจ้าหน้าที่ระดับรองลงไปซึ่งเกี่ยวข้องกับการทุจริตไปที่กองคุ้มครองสวัสดิภาพและเสริมสร้างคุณภาพชีวิต,ถัดมาอีกวันกลับย้ายไปเป็นเจ้าพนักงานการเงินและการบัญชีชำนาญการมีหน้าที่รับผิดชอบ เพื่อปฏิบัติหน้าที่ด้านการจ่ายเงิน รับเงินและนำส่งคลังผ่านระบบออนไลน์,แต่คำสั่งที่ 2 นี้มาจากเลขานุการกรม ไม่ใช่ของอธิบดีกรมพัฒนาสังคมและสวัสดิการ ที่ลงนามคำสั่งฉบับแรกเจ้าหน้าที่คนนี้ ถูกระบุว่าเป็น มือทำงาน สำคัญ ที่ขอนแก่น,มีคำถามว่าทำไมถึงเป็นอย่างนี้ไปได้ แทนที่จะถูกลงโทษให้เหมาะกับการทุจริตและรัฐมนตรีว่าการกระทรวงการพัฒนาสังคมฯรู้เรื่องนี้หรือไม่,เพราะมันบ่งบอกว่า เหตุว่างานนี้เล่นกันเป็นขบวนการไม่ใช่แค่ระดับจังหวัด แต่มันเล่นกันทั้งกระทรวงก็ว่าได้ จึงมีการช่วยเหลือกันอย่างไม่เกรงกลัวแม้แต่น้อย,แปลกดีมั้ยครับท่านนายกฯลุงตู่.,สายล่อฟ้า
ต้องบอกว่าไล่ๆมาเรียงๆกันเป็นขบวนแถว คือการทุจริตในอดีต แต่มาโผล่ในรัฐบาลชุดนี้ โดยเฉพาะในส่วนที่เกี่ยวข้องกับ
ทุจริต,กระทรวงศึกษาธิการ,กระทรวงการพัฒนาสังคมและความมั่นคงของมนุษย์,กล้าได้กล้าเสีย,สายล่อฟ้า